ถ้าไม่เอาเหล็กที่ขาออกจะเป็นไรไหม และแผลมันจะใหญ่ไปกว่าเดิมอีกไหม
สวัสดีค่ะ ในกรณีนี้ไม่ทราบว่าเป็นเหล็กชนิดใด ขนาดรูปร่างเท่าใด ปักอยู่ลึกหรือไม่ หรือเป็นเหล็กที่ใส่เพื่อดามกระดูกทำโดยแพทย์กรณีเป็นเหล็กที่เป็นสิ่งแปลกปลอมภายนอกร่างกายที่เข้าไปโดยอุบัติเหตุนั้น ควรจะรีบไปพบแพทย์เพื่อเอาออกทันที และควรได้รับยาฆ่าเชื้อ เย็บแผล ทำแผล และฉีดกระตุ้นบาดทะยักหากเป็นเหล็กที่ใช้เพื่อดามกระดูกนั้น การจะเอาออกขึ้นกับดุลยพินิจของแพทย์ผู้ทำการผ่าตัดใส่เข้าไป ซึ่งขึ้นกับตำแหน่งด้วยว่าจำเป็นต้องเอาออกหรือไม่ ถ้าแพทย์ให้เอาออก ควรเอาออก ไม่เช่นนั้นจะทำให้กระดูกจริงไม่แข็งแรง มีปัญหาตามมาภายหลังได้ ส่วนเรื่องแผลจะมีการทำแผลและแพทย์จะประเมินการสมานของแผลเป็นระยะ